— Праблема не столькі ў тым, што пачаткоўцам не хапае ведаў, многім проста нестае цікавасці, — дзеліцца набалелым Сяргей Радкевіч. — Хацелася б, каб студэнты былі больш захопленыя. Яшчэ Альберт Эйнштэйн казаў, што геній — гэта 1% таленту і 99% уседлівасці. Цяперашняе пакаленне гоніцца за хуткім вынікам, а наша прафесія патрабуе ўседлівасці і захопленасці. Бывае, малады чалавек захоплены, але потым з тых ці іншых прычын гэта знікае, таму наша місія — такіх людзей падхопліваць і накіроўваць на мэту. Бо, калі мы жадаем узысці на Эверэст, у нас будуць разадраны рукі. Але ён усё жтакі пакорыцца.